Merkezê Îrtîbatî û Çapemenîye yê HPGyî derheqê çalakîyanê gerîlayan  û hêrişê îşxalî yê dewleta tirke de eşkerayîye daye û nê pare kerdî:
Avaşîn
''10ê gulane de îşxalkeranê ke waşt dormeyê mewzîyanê şerî yê Warê Xoverdayîşî yê Werxelê de xo cabikerî, hetê hêzanê ma yê YJA Starî ra pê çekanê giranan ameyî pirodayene, 2 îşxalkerî ameyî cezakerdene û 2 îşxlakerî birîndar bîyî. Badê çalakîye îşxalkeran herême da bombayan ver. Îşxalkerî eynî warî de cemê şanî reyna ameyî pirodayene.
Zap
9 û 10ê gulane de dormeyê mewzîyanê şerî yê Warê Xoverayîşî yê Kurojahroyî de îşxalkerî ameyî pirodayene. 10ê gulane de dormeyê mewzîyanê şerî yê Girê Şehîd Şemdînî yê Kurojaroyî de hêzanê ma YJA Starî da îşxalkeran ro. Reyna Girê Şehîd Cûdîyî yê eynî warî de îşxalkeranê ke waşt dormeyê mewzîyanê şerî de daran bibirnê ameyî pirodayene, îşxalkerêk ame cezakerdene. Waranê Xoverdayîşî yê Kurojahro û Girê Rûbarî de zî helîkopterê hêrişî badê mudaxaleyê hêzanê ma peyser agêrayî. Îşxalkerê ke Warê Xoverdayîşî yê Girê Şehîd Şahînî de ameyî pirodayene mecbûr mendî ke gamêke peyser biancîyê. Eynî roje Girê Şehîd Berxwedanî yê Warê Xoverdayîşî yê Şehîd Şahînî  de mewzîyê şerî pê çekanê kîmyewîyan ameyî bombardumankerdene.
Metîna
10ê gulane de qereqolê artêşa tirke yê Kanî Masî yo ke qezaya Amedîye ya Duhokî de yo hetê hêzanê ma ra pê çekanê giranan ame pirodayene. Eynî roje baregehê leşkerî yê Bamernê yê artêşa tirke yo ke Başûrê Kurdîstanî de yo hetê hêzanê ma ra ame pirodayene. Çalakîye de tankêk ame îmhakerdene û 3 îşxalkerî ameyî cezkakerdene.
Bombarduman
9 û 10ê gulane de Girê Şekîfî yê herêma Xakurkê pê obusan dîya bombayan ver. 10ê gulane de warê Kafya Deşta ya herêma Garê, Girê Cûdî, Girê Amedîye, Girê FM, Şehîd Şahîn, Çiyareş, Kurojahro, Şehîd Harûn, Girê Şehîd Şemdîn, Girê Cehennem, Çemço, Saca, Karker û Şikefta Birîndara yê herêma Zapî û Girê Hakarî yê herêma Metîna pê teyarayanê şerî, helîkopteranê hêrişî û obusan dîyayî bombayan ver.''
